Karnataka ભારે રસાકસી વચ્ચે વિધાનસભા ચુંટણી વચ્ચે મતદાન પૂર્ણ થયું છે. જેમાં કર્ણાટકમાં સરેરાશ ૭૦ ટકા મતદાન નોંધાયું છે. ચુંટણી પંચના આંકડા મુજબ સાંજે ૫ વાગે સુધી ૬૪ ટકા જેટલું મતદાન નોંધાયું હતું. કર્ણાટકમાં ઈવીએમ ગરબડીની ફરિયાદો અને એક બે સ્થળે સામાન્ય ઘર્ષણ વચ્ચે લોકોએ મતદાન કર્યું હતું. કર્ણાટકમાં ઈવીએમ સાથે વીવીપેટ સાથે મતદાન કરવામાં આવ્યું હતું. કર્ણાટકમાં બપોરે ત્રણ વાગે સુધી ૫૬ ટકા જેટલું મતદાન નોંધાયું હતું. જયારે કર્ણાટકમાં વિધાનસભાની બેઠકો માટે બપોરે ૧ વાગે સુધી ૩૭ ટકા મતદાન નોંધાયું હતું. ચૂંટણી પંચે આ વખતે મતદાનની ટકાવારી વધવાની આશા વ્યક્ત કરી છે. વર્ષ ૨૦૧૩માં કર્ણાટક વિધાનસભા ચુંટણીમાં ૭૧.૪૫ ટકા મતદાન નોંધાયું હતું. કર્ણાટકમાં વહેલી સવારથી થયેલા મતદાનમાં શહેરી કરતા ગ્રામીણ વિસ્તારમાં મતદાન વધારે જોવા મળ્યું છે.